इस घटना गी इस चाल्ली सुनेआं जंदा ऐ। ‘राजा सिलेवाने’ किला बनवा करदा हा। उस ने इक बे—स्हारा जनानी दा जाकत किले दी नींहैं च बली आस्तै दबई दित्ता हा। ओह् रोंदी-पिटदी पीरें अग्गें जाई फरेआदी ही। फ्ही सिलेवान दी टक्कर पीरें कन्नै होई। राजा सिलेवान हार खाइयै इत बक्खी नस्सी आया हा। रानी ने अपना शिविर सुंदरबनी बौल्ली रक्खेआ हा ते राजा सिलेवान ने अपना शिविर मवा परताड़े, च जेह्‌डा ग्रां सुंदरबनी कशा छे किलो मीटर दूर प्हाड़ा आह्‌ली भेठा ऐ। राजा ने उत्थें अपना किला बनवाना रंभ करी दत्ता। किला पूरा होई जाने परैंत रानी सुंदरी ने उत्थें टुरी जाना हा।